[pic] | COMISIA COMUNITĂŢILOR EUROPENE |

Bruxelles, 6.12.2007

COM(2007) 776 final

2007/0272 (COD)

Adaptarea la procedura de reglementare cu control Propunere de

REGULAMENT AL PARLAMENTULUI EUROPEAN ŞI AL CONSILIULUI

de modificare a Regulamentului (CE) nr. 2223/96 al Consiliului privind sistemul european de conturi naţionale şi regionale din Comunitate în ceea ce priveşte competenţele de execuţie conferite Comisiei

(prezentată de Comisie)

EXPUNERE DE MOTIVE

1. CONTEXTUL PROPUNERII

1.1 Reforma procedurilor de comitologie

Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei[1] a fost modificată prin Decizia 2006/512/CE a Consiliului din 17 iulie 2006[2].

Articolul 5a din Decizia 1999/468/CE modificată introduce o nouă procedură de reglementare cu control pentru măsurile de ordin general care au drept scop modificarea elementelor neesenţiale ale unui act de bază adoptat în conformitate cu procedura menţionată la articolul 251 din tratat, inclusiv eliminarea anumitor elemente sau completarea acestora prin adăugarea unor noi elemente neesenţiale.

1.2. Alinierea prioritară şi alinierea generală

Printr-o declaraţie comună[3], Comisia, Consiliul şi Parlamentul au adoptat o listă de acte de bază care trebuie urgent adaptate la decizia modificată, în vederea introducerii procedurii de reglementare cu control (aliniere prioritară). Pentru ca procedura de reglementare cu control să se aplice altor acte adoptate prin procedura de codecizie aflate în vigoare în momentul intrării în vigoare a Deciziei 2006/512/CE, declaraţia comună face referire, de asemenea, la adaptarea acestor acte, în conformitate cu procedurile aplicabile (aliniere generală).

Comisia s-a angajat să examineze aceste acte anterior transmiterii, până la sfârşitul lui 2007, a propunerilor legislative în vederea adaptării acestora, după caz, la noua procedură de reglementare cu control[4].

1.3. Metoda observată

Astfel după cum s-a menţionat în comunicarea Comisiei către Parlamentul European şi Consiliu din data de (…), Comisia a examinat cu atenţie toate instrumentele adoptate prin procedura de codecizie, în scopul identificării celor care abilitează Comisia să adopte măsuri de ordin general care au drept obiectiv modificarea elementelor neesenţiale ale actului de bază respectiv. Prin urmare, Comisia a identificat peste 200 de acte care trebuie să facă obiectul unei adaptări.

O parte din aceste acte figurează în programul de codificare al Comisiei. Astfel este şi cazul Regulamentului (CE) nr. 2223/96 al Consiliului din 25 iunie 1996 privind sistemul european de conturi naţionale şi regionale din Comunitate[5] . Adaptarea la noua procedură trebuie efectuată în funcţie de etapa în care se află procesul de codificare, fie prin modificarea propunerii codificate, fie, cum este în cazul de faţă, prin modificare legislativă.

2. ELEMENTELE JURIDICE ALE PROPUNERII

Adaptarea are drept obiectiv introducerea procedurii de reglementare cu control, astfel cum este prevăzută la articolul 5a din Decizia 1999/468/CE modificată.

Regulamentul (CE) nr. 2223/96 prevede abilitarea Comisiei în vederea modificării metodologiei sistemului european de conturi 1995 şi adaptării (tabele noi, ţări şi/sau regiuni vizate) informaţiilor solicitate statelor membre. Aceste măsuri, fiind de ordin general şi având drept scop modificarea elementelor neesenţiale din regulamentul menţionat sau completarea acestuia prin adăugarea de noi elemente neesenţiale, trebuie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Având în vedere că actul de bază este un regulament, adaptarea trebuie efectuată printr-un act echivalent.

2007/0272 (COD)

Adaptarea la procedura de reglementare cu control Propunere de

REGULAMENT AL PARLAMENTULUI EUROPEAN ŞI AL CONSILIULUI

de modificare a Regulamentului (CE) nr. 2223/96 al Consiliului privind sistemul european de conturi naţionale şi regionale din Comunitate în ceea ce priveşte competenţele de execuţie conferite Comisiei

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 285 alineatul (1),

având în vedere propunerea Comisiei[6],

hotărând în conformitate cu procedura prevăzută la articolul 251 din tratat[7],

întrucât:

(1) Regulamentul (CE) nr. 2223/96 din 25 iunie 1996 privind sistemul european de conturi naţionale şi regionale din Comunitate[8] prevede că anumite măsuri urmează să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei[9] .

(2) Decizia 1999/468/CE a fost modificată prin Decizia 2006/512/CE, care a introdus procedura de reglementare cu control în cazul măsurilor cu caracter general concepute în vederea modificării unor elemente neesenţiale ale unui act de bază adoptat în conformitate cu procedura menţionată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesenţiale.

(3) În conformitate cu declaraţia comună a Parlamentului European, Consiliului şi Comisiei[10] privind Decizia 2006/512/CE, pentru ca această procedură nouă să se aplice instrumentelor adoptate în conformitate cu procedura prevăzută la articolul 251 din tratat, care se află deja în vigoare, acele instrumente pot fi modificate în conformitate cu procedurile aplicabile.

(4) Referitor la Regulamentul (CE) nr. 2223/96, Comisiei trebuie să i se confere competenţa de a adopta amendamente la metodologia Sistemului european de conturi (SEC) 1995 şi de a decide asupra modificărilor privind datele solicitate din partea statelor membre. Având în vedere că aceste măsuri sunt de ordin general şi sunt elaborate în vederea modificării elementelor neesenţiale din Regulamentul (CE) nr. 2223/96, ele trebuie adoptate în conformitate cu procedura de reglementare cu control, prevăzută la articolul 5a din Decizia 1999/468/CE.

(5) Prin urmare, Regulamentul (CE) nr. 2223/96 ar trebui modificat în consecinţă,

ADOPTĂ PREZENTUL REGULAMENT:

Articolul 1

Regulamentul (CE) nr. 2223/96 se modifică după cum urmează:

(1) La articolul 2, alineatul (2) se înlocuieşte cu următorul text:

„Modificările privind metodologia SEC 95, care au drept scop clarificarea şi îmbunătăţirea conţinutului acesteia, trebuie adoptate de către Comisie cu condiţia ca acestea să nu modifice conceptele de bază, să nu necesite surse suplimentare pentru punerea în aplicare şi să nu conducă la o creştere a propriilor resurse. Aceste măsuri menite să modifice elementele neesenţiale ale prezentului regulament, şi, printre altele, să îl completeze, se adoptă în conformitate cu procedura de reglementare cu control prevăzută la articolul 4 alineatul (2).”

(2) La articolul 3, alineatul (2), al doilea paragraf se înlocuieşte cu următorul text:

„În conformitate cu articolul 2 alineatul (2), orice modificări – tabele noi, ţări şi/sau regiuni vizate – privind datele solicitate de statele membre trebuie adoptate de către Comisie. Aceste măsuri menite să modifice elementele neesenţiale ale prezentului regulament, şi, printre altele, să îl completeze, se adoptă în conformitate cu procedura de reglementare cu control prevăzută la articolul 4 alineatul (2).”

(3) Articolul 4 se înlocuieşte cu următorul text:

„Articolul 4

1. Comisia este asistată de Comitetul pentru programul statistic (denumit în continuare „Comitetul”).

2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată.”

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale şi se aplică direct tuturor statelor membre.

Adoptat la Bruxelles, […]

Pentru Parlamentul European Pentru Consiliu

Preşedintele Preşedintele

[…] […]

[1] JO L 184, 17.7.1999, p. 23. Decizie, astfel cum a fost modificată prin Decizia 2006/512/CE (JO L 200, 22.7.2006, p. 11).

[2] JO L 200, 22.7.2006, p. 11.

[3] JO C 255, 21.10.2006, p. 1.

[4] PE 376.314v01-00 – A6-0236/2006 (declaraţia Comisiei anexată la raportul Parlamentului)

[5] JO L 310, 30.11.1996, p. 1. Regulament, astfel cum a fost modificat ultima dată prin Regulamentul (CE) nr. 1267/2003 al Parlamentului European şi al Consiliului (JO L 180, 18.7.2003, p. 1)

[6] JO C […], […], p. […].

[7] JO C […], […], p. […].

[8] JO L 310, 30.11.1996, p. 1. Regulament, astfel cum a fost modificat ultima dată prin Regulamentul (CE) nr. 1267/2003 al Parlamentului European şi al Consiliului (JO L 180, 18.7.2003, p. 1).

[9] JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

[10] JO C 255, 21.10.2006, p. 1.